b'\n_START_ARTICLE_\nCerkev sv. Jo\xc5\xbeefa, Ivan\xc4\x8dna Gorica\n_START_SECTION_\nO cerkvi\n_START_PARAGRAPH_\nCerkev sv. Jo\xc5\xbeefa v Ivan\xc4\x8dni Gorici so zgradili med letoma 1991 in 1992 in posvetili leta 1999; \xc5\xa1e v \xc4\x8dasu prvega \xc5\xbeupnika \xc5\xbeupnije Ivan\xc4\x8dna Gorica Jo\xc5\xbeeta Kastelica jo je posvetil takratni nad\xc5\xa1kof Franc Rode.\n_START_SECTION_\nArhitektura\n_START_PARAGRAPH_\nOltar v prezbiteriju ponazarja vse vernike, ki jih Jezus Kristus zdru\xc5\xbeuje v ma\xc5\xa1ni daritvi in je delo kiparja Jo\xc5\xbeeta Trontlja; izdelal jo je iz stare orehove korenine leta 1996. Ob straneh tabernaklja sta sliki avtorja Toma\xc5\xbea Perka z naslovoma Rojstvo in Emavs; isti avtor je leta 1995 naslikal tudi kri\xc5\xbeev pot. Orgle v koru je 1995 postavila orglarska delavnica Antona \xc5\xa0krabla iz Roga\xc5\xa1ke Slatine.'